
BIROUL SOLUTIONARI  CONTESTATII SI METODOLOGIE 

IF2014-003496/11.03.2014
                                                                                                                             APROBAT

                                                                                                                  PRIMAR

                                                                                                                   ROBU NICOLAE
Referat 

privind acordarea scutirii de la plata impozitului aferent cladirii situate in Timisoara str. Iosif Nemoianu nr. 3, datorat bugetului local al municipiului Timisoara pentru anul fiscal 2013, Fundatiei pentru Copii Ronald McDonald 

Avand in vedere cererea inregistrata la Directia Fiscala a Municipiului Timisoara sub nr.E22014-000969/15.01.2014, completata cu documentatia inregistrata sub nr.E22014-004330/14.02.2014, prin care Fundatia pentru Copii Ronald McDonald, cu sediul in cu sediul in Bucuresti, sector 1, Intrarea Straulesti nr. 35-45, CIF11074704, solicita in baza dispozitiilor art.250 alin.(1) pct.19 din Legea nr.571/2003 privind Codul Fiscal, acordarea scutirii de la plata impozitului aferent cladirii situate in Timisoara, str. Iosif Nemoianu nr. 3, datorat bugetului local al municipiului Timisoara pentru anul fiscal 2014. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.285/30.05.2013, privind stabilirea impozitelor şi taxelor locale în Municipiul Timişoara pentru anul 2014, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.285/30.05.2013:
· art. 1 „Nu se supun impozitarii pentru anul fiscal 2014, cladirile utilizate in intregul lor de catre asociatii, fundatii si culte sau de catre acestea in parteneriat cu autoritati sau institutii publice, numai pentru activitati social-umanitare, constand in: asigurarea de gazduire; hrana; sprijin material; ingrijire medicala; asistenta sociala; psihologica; activitati educationale; activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice si altele asemenea), prestate cu titlu gratuit „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de fundatie in sustinerea cererii de acordare a scutirii inregistrate la Directia Fiscala a Municipiului Timisoara sub nr. E22014-000969/15.01.2014, si nr. E22014-004330/14.02.2014, rezulta urmatoarele:
· potrivit art. 4 din Actul Constitutiv si din  Statutului Fundatiei Pentru Copii Ronald McDonald, aceasta este o persoana juridica cu caracter non-profit, scopul fundatiei fiind exclusv caritabil. 
· conform art. 7 din statutul fundatiei, Fundatia pentru Copii Ronald McDonald are urmatoarele obiective: „asigurarea sanatatii copiilor care nu isi permit asistenta medicala si integrarea lor in societate si dezvoltarea/incurajarea de programe in urmatoarele domenii: ingrijire medicala pentru copii, educatie si arta pentru copii, asistenta acordata copiilor aflati in suferinta, internati in spital si parintilor acestor copii.”
· prin Sentinta Civila nr.25/10.03.1998, s-a admis cererea formulata de Fundatia Ronald Mc Donald’s Children’s Charities of Romania si s-a dispus inregistrarea fundatiei ca persoana juridica romana avand scop nepatrimonial;
· potrivit declaratiei pe proprie raspundere a reprezentantului fundatiei, d-na Panaite Irina (avand functia de director executiv al fundatiei) „ in cladirea situata in Timisoara str. Iosif Nemoianu nr.3 nu se desfasoara activitati economice, singura activitate desfasurata in cladirea respectiva constand in cazarea temporara gratuita a familiilor care vin cu copiii la clinicile medicale din Timisoara si care pe perioada spitalizarii nu au unde sa locuiasca, aceasta cladire fiind folosita in exclusivitate de catre Fundatia pentru Copii Ronald McDonald ”
Aratam ca, in vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, Calea Dorobantilor nr.4, în temeiul art.250 alin.(1) pct.19 din Legea nr.571/2003, organul fiscal a procedat la efectuarea unei cercetari la fata locului, respectiv la cladirea situata in Timisoara str. Iosif Nemoianu nr. 3,  in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr. 285/30.05.2013. 

Potrivit procesului-verbal incheiat in data de 25.02.2014, ca urmare a efectuarii cercetarii la fata locului, toate spatiile cladirii situate in Timisoara, str. Iosif Nemoianu nr. 3, sunt folosite cu titlu gratuit exclusiv de apartinatorii copiilor bolnavi internati in spitalul de copii „ Louis Turcanu”.
Avand in vedere cele prezentate mai sus, consideram ca, cladirea situata in Timisoara str. Iosif Nemoianu nr. 3, aflata in proprietatea Fundatia pentru Copii Ronald McDonald, se incadreaza in dispozitiile art. 1 din anexa nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014. 
Mentionam faptul ca impozitul pe cladiri aferent anului fiscal 2014 pentru cladirea situata in Timisoara str. Iosif Nemoianu nr. 3, este in cuantum de 1.123.023  lei.

Avand in vedere cele prezentate mai sus,  in baza prevederilor art. 250 alin. (1) pct. 19 din Legea nr.571/2003 si prevederilor anexei nr. 6 la Hotararea Consiliului Local nr. 285/30.05.2013, privind stabilirea impozitelor şi taxelor locale în Municipiul Timişoara pentru anul 2014,
PROPUNEM:

Acordarea scutirii de la plata impozitului pe cladiri aferent cladirii situate in Timisoara, str. Iosif Nemoianu nr. 3, datorat bugetului local al Municipiului Timisoara pentru anul fiscal 2014, Fundatia pentru Copii Ronald McDonald, cu sediul in Timisoara, str. Iosif Nemoianu nr. 3, CIF11074704.

